Jeg sidder i toget på vej tilbage til Jylland. Tog ellers toget imorges fra Randers i den klare forventning at jeg skulle hente min nye Tesla model 3 LR. D. 13 November sælger jeg min Ford Kuga PHEV. Det gik lidt stærkt for jeg fik en rigtig god pris for den. Derfor skulle det også gå stærkt med at få en ny. Både fordi jeg ingen bil havde og fordi ingen vidste hvordan afgifterne blev på den anden side af 1 Januar 2021. Dette gjorde jeg helt klart for Alexander. Vi skrev slutseddel hvori der højt og flot står levering d. 27 November 2020. Dagen oprandt og det blev skudt en uge. Og en uge.. og endnu en uge.. og så fremdeles. Til sidst fik jeg at vide at hvis ikke jeg have bilen d. 22 December 2020 kunne jeg opsige aftalen. Efter d. 22 December forsøgte jeg at få Alexander til at bekræfte at vores aftale var ophørt. Jeg fik ikke noget svar. Jeg turde ikke købe anden bil uden at vide at jeg var fri af den oprindelige aftale af frygt for pludselig at stå med 2 biler, så ingenting skete.  Her efter nytår får jeg kontakt med Asger fra Nordic car idet jeg synes det ser ud til på Bilbasen at min bil er kommet hjem. Det er den så ikke, men de har en i en anden farve som jeg kan få med det samme. Igår snakker jeg med Alexander om han har helt styr på afgifter osv idet Tesla selv opkræver registreringsafgift som man så får tilbage senere osv. det var ikke noget problem, jeg kunne få den til de 475.000 kr vi havde aftalt tilbage i November. De er godtnok blevet billigere i afgift efter 1 Januar men nuvel. Jeg tog derfor håbefuldt toget imorges 06.35 fra Randers og ankom til Nordic car lidt i 11. Der var lidt ventetid for bilen var til toldsyn. Da den kom tilbage var der en farlig ballade for pludselig skulle jeg betale 66.000 kr ekstra i afgift. Penge jeg formentlig ville få igen men alligevel. Udover det var bilen fyldt med ridser og stenslag. Så som sagt sidder jeg nu igen i toget på vej mod Randers. En spildt dag i bedste fald. Sikke nogle amatører. Unge knejter med et nystartet ApS. Flot.Opdatering...Jeg har nu fået en spritny Tesla model 3 performance direkte købt hos Tesla og leveret fra Tesla Århus. En god oplevelse. Alexander fra Nordic Car har til gengæld skrevet til mig en del gange for at forsøge at få mig til at slette denne anmeldelse mod at han “sender lidt god rødvin”. Hvad synes trustpilot om dette??Udover at have ventet i uvished i lang tid og de par tusinde kroner det kostede mig i tog og taxa og en hel dag spildt, har jeg grundet fortsat uvished om nye afgifter, været nødt til at betale 194.000 kr i reg.afgift som jeg (forhåbentligt) får tilbage når afgifter er på plads også videre. Skal du have en ny Tesla så køb den direkte ved Tesla. Det er meget nemmere.Jeg fik at vide at hvis ikke jeg havde den bestilte Tesla senest d. 22 December kunne jeg annullere kontrakten. Jeg hørte intet fra Alexander derefter trods talrige forespørgsler. Så at bilen var klar til levering er aldrig kommet til mit kendskab, og jeg vil tillade mig at tvivle en del på det udsagn.Jeg har skrevet til Alexander på mail d. 22/12, d.23/12, d. 30/12 for bekræftelse på at aftalen var annulleret. Jeg har ikke fået et eneste svar. Det sidste jeg hørte fra Alexander var d. 17/12.